title: Togra le haghaidh CINNEADH ÓN gCOMHAIRLE maidir leis an seasamh atá le glacadh thar ceann an Aontais Eorpaigh ag an 13ú seisiún de Choiste Saineolaithe Teicniúla na hEagraíochta Idir-Rialtasaí um Iompar Idirnáisiúnta d’Iarnród (OTIF) i ndáil le modhnuithe a ghlacadh ar na STAnna maidir le hinnill féinghluaiste agus rothstoc paisinéirí, ar na STAnna maidir le rothstoc – vaigíní lastais, ar na STAnna maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, agus i ndáil leis na STAnna a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh, agus i ndáil leis na STAnna a ghlacadh is infheidhme maidir leis an mbonneagar fochórais, agus i ndáil leis na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann leis na STAnna maidir le FTL a thabhairt cothrom le dáta, agus i ndáil le hathbhreithniú ar ATMF i dtaca le hEintitis a bhfuil Cothabháil Faoina gCúram (ECCanna)

text:
               AN COIMISIÚN EORPACH
            An Bhruiséil,15.4.2021
            COM(2021) 178 final
            2021/0095(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh ag an 13ú seisiún de Choiste Saineolaithe Teicniúla na hEagraíochta Idir‑Rialtasaí um Iompar Idirnáisiúnta d’Iarnród (OTIF) i ndáil le modhnuithe a ghlacadh ar na STAnna maidir le hinnill féinghluaiste agus rothstoc paisinéirí, ar na STAnna maidir le rothstoc – vaigíní lastais, ar na STAnna maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, agus i ndáil leis na STAnna a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh, agus i ndáil leis na STAnna a ghlacadh is infheidhme maidir leis an mbonneagar fochórais, agus i ndáil leis na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann leis na STAnna maidir le FTL a thabhairt cothrom le dáta, agus i ndáil le hathbhreithniú ar ATMF i dtaca le hEintitis a bhfuil Cothabháil Faoina gCúram (ECCanna)

               MEABHRÁN MÍNIÚCHÁIN

               1.Ábhar an togra

               Beidh an 13ú seisiún de Choiste Saineolaithe Teicniúla (CTE) na hEagraíochta Idir‑rialtasaí um Iompar Idirnáisiúnta d’Iarnród (OTIF) ar siúl i mBeirn an 22 Meitheamh 2021. I glár oibre an chruinnithe áirítear an méid seo a leanas:

               –Togra le haghaidh na Saintreoracha Teicniúla Aonfhoirmeacha (STAnna) maidir le hinnill féinghluaiste agus rothstoc paisinéirí a mhodhnú;

               –Togra le haghaidh Saintreoracha Teicniúla Aonfhoirmeacha maidir le rothstoc – vaigíní lastais a mhodhnú;

               –Togra le haghaidh Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe a mhodhnú;

               –Togra le haghaidh Saintreoracha Teicniúla Aonfhoirmeacha is infheidhme maidir le comhdhéanamh traenach agus seiceálacha comhoiriúnachta bealaigh a ghlacadh;

               –Togra le haghaidh Saintreoracha Teicniúla Aonfhoirmeacha is infheidhme maidir leis an mbonneagar fochórais a ghlacadh;

               –Togra le haghaidh Cead Isteach Teicniúil d’Ábhar Iarnróid (ATMF) maidir le hEintitis a bhfuil cothabháil faoina gcúram (ECCanna) a athbhreithniú;

               –Togra le haghaidh na tagairtí do Dhoiciméid Theicniúla sna Sonraíochtaí Teicniúla don Idir‑Inoibritheacht (STInna) maidir le Feidhmchláir Teileamaitice do Lasta (FTL), a liostaítear i bhFoscríbhinn I a ghabhann le Saintreoracha Teicniúla Aonfhoirmeacha maidir le Feidhmchláir Teileamaitice do Lasta, a thabhairt cothrom le dáta.

               An seasamh atá le glacadh thar ceann an Aontais maidir leis na cinntí thuasluaite atá le glacadh ag an gCoiste Saineolaithe Teicniúla, is gá é a bhunú le Cinneadh ón gComhairle de bhun Airteagal 218 (9) CFAE.

               2.Comhthéacs an togra

               2.1.An Coinbhinsiún maidir le hIompar Idirnáisiúnta d’Iarnród (COTIF)

               An Coinbhinsiún maidir le hIompar Idirnáisiúnta d’Iarnród an 9 Bealtaine 1980, arna leasú le Prótacal Vilnius an 3 Meitheamh 1999 (‘COTIF’), is comhaontú idirnáisiúnta é inar Páirtithe Conarthacha iad an tAontas agus 25 Bhallstát (is iad an Chipir agus Málta amháin nach bhfuil ina bPáirtithe Conarthacha).

               D’aontaigh an tAontas Eorpach do COTIF le Cinneadh 2013/103/AE ón gComhairle an 16 Meitheamh 2011
                  1
               . Is le hIarscríbhinn III a ghabhann leis an gCinneadh sin a leagtar síos na socruithe inmheánacha le haghaidh na Comhairle, na mBallstát agus an Choimisiúin maidir le himeachtaí OTIF. De réir phointe 3.1 den Iarscríbhinn III sin, i gcás ina bhfuil baint ag mír ar an gclár oibre le hábhair a bhfuil inniúlacht eisiach ag an Aontas ina leith, is é an Coimisiún a vótálfaidh thar ceann an Aontais.

               De réir Airteagal 2(1) de COTIF, is é is aidhm do OTIF an t‑iompar idirnáisiúnta d’iarnród a chur chun cinn, a fheabhsú agus a éascú, ar gach bealach, go háirithe trí chórais a chruthú ina mbeidh dlí aonfhoirmeach i réimsí éagsúla an dlí a bhaineann leis an trácht idirnáisiúnta d’iarnród. Chomh maith leis sin, le COTIF rialaítear feidhmiú na hEagraíochta agus cuspóirí, saintréithe agus caidreamh na hEagraíochta leis na Stáit Chonarthacha mar aon lena cuid gníomhaíochtaí go ginearálta.

               Dá bhrí sin, déileálann COTIF le reachtaíocht iarnróid maidir le roinnt ábhar dlíthiúil teicniúil a roinntear ina dhá chuid: an Coinbhinsiún féin lena rialaítear feidhmiú OTIF, agus na hocht bhFoscríbhinn lena mbunaítear dlí iarnróid aonfhoirmeach:

               –Foscríbhinn A – an Conradh le haghaidh Iompar Idirnáisiúnta Paisinéirí d’Iarnród (CIV)

               –Foscríbhinn B – an Conradh le haghaidh Iompar Idirnáisiúnta Earraí d’Iarnród (CIM)

               –Foscríbhinn C – Iompar Idirnáisiúnta Earraí Contúirteacha d’Iarnród (RID)

               –Foscríbhinn D – An Conradh maidir le húsáid feithiclí i dtrácht iarnróid idirnáisiúnta (CUV)

               –Foscríbhinn E – an Conradh maidir le húsáid an bhonneagair i dtrácht iarnróid idirnáisiúnta (CUI)

               –Foscríbhinn F – Rialacha Aonfhoirmeacha maidir le Bailíochtú na gCaighdeán Teicniúil agus glacadh Saintreoracha Teicniúla Aonfhoirmeacha is infheidhme maidir le hÁbhar Iarnróid a bheartaítear a úsáid i dTrácht Idirnáisiúnta (RA APTU)

               –Foscríbhinn G – Rialacha Aonfhoirmeacha maidir le Cead Isteach Teicniúil d’Ábhar Iarnróid a úsáidtear i dTrácht Idirnáisiúnta (RA ATMF)

               –Foscríbhinn H – Rialacha Aonfhoirmeacha maidir le hoibriú sábháilte traenacha i dtrácht idirnáisiúnta (RA EST)

               Bunaithe ar Fhoscríbhinn F agus Foscríbhinn G a ghabhann le COTIF, tá 12 Shaintreoir Theicniúil Aonfhoirmeach (STAnna) ann maidir leis an idir‑inoibritheacht theicniúil. Is ionann cuspóir do Shaintreoracha Teicniúla Aonfhoirmeacha sa chreat COTIF agus do shonraíochtaí teicniúla an Aontais don idir‑inoibritheacht (STInna) maidir leis an gcead isteach sa trácht idirnáisiúnta.

               42 Stát as na 47 Stát atá ina bPáirtithe in COTIF, lena n‑áirítear 25 Bhallstát an Aontais a luadh cheana, cuireann siad Foscríbhinní F agus G i bhfeidhm.

               2.2.Coiste Saineolaithe Teicniúla (CTE) OTIF

               Bunaítear an Coiste Saineolaithe Teicniúla le hAirteagal 13 (1) (f) de COTIF. Is éard atá ann Ballstáit OTIF a chuireann Foscríbhinní F agus G (APTU, ATMF) a ghabhann le COTIF i bhfeidhm.

               Tá an inniúlacht ag an gCoiste Saineolaithe Teicniúla maidir le cúrsaí idir‑inoibritheachta agus cúrsaí an chomhchuibhithe theicniúil sa réimse iarnróid agus sna nósanna imeachta formheasa teicniúla. Forbraíonn sé Foscríbhinní APTU agus ATMF agus a Rialacha Aonfhoirmeacha, a bhfuil feidhm acu maidir le hábhar iarnróid a bheartaítear a úsáid i dtrácht idirnáisiúnta, a bhaineann go sonrach leis an méid seo a leanas:

               ·saintreoracha teicniúla aonfhoirmeacha a ghlacadh le haghaidh feithiclí agus bonneagair agus bhailíochtú na gcaighdeán;

               ·nósanna imeachta maidir le measúnú ar chomhréireacht feithiclí;

               ·forálacha maidir le cothabháil feithiclí;

               ·freagrachtaí maidir le comhdhéanamh traenach agus úsáid shábháilte feithiclí;

               ·forálacha maidir le meastóireacht agus measúnú riosca;

               ·sonraíochtaí i gcomhair clár.

               Is é (WG TECH) buanmheitheal an Choiste Saineolaithe Teicniúla faoi láthair atá freagrach as cinntí an Choiste Saineolaithe Teicniúla a ullmhú.

               De bhun Airteagal 20(1) (b) de COTIF agus i gcomhréir le hAirteagal 6 d’Fhoscríbhinn F (APTU), tá an inniúlacht ag an gCoiste Saineolaithe Teicniúla maidir le Saintreoracha Teicniúla Aonfhoirmeacha a ghlacadh nó a leasú. I gcomhréir le hAirteagal 15 (2) de ATMF, tá an inniúlacht ag an gCoiste Saineolaithe Teicniúla maidir le leasuithe ar ATMF a mholadh i dtaca le hEintitis a bhfuil Cothabháil Faoina gCúram (ECCanna).

               2.3.Glacadh gníomhartha ag an gCoiste Saineolaithe Teicniúla

               De réir Airteagal 6 de APTU, déanfaidh an Coiste Saineolaithe Teicniúla cinneadh maidir le Saintreoracha Teicniúil Aonfhoirmeacha, nó foráil lena leasaítear iad, a ghlacadh i gcomhréir leis an nós imeachta a leagtar síos in Airteagail 16, 20 agus 33 § 6 den Choinbhinsiún. D’fhéadfadh sé go dtógfadh an gnáthphróiseas glactha Saintreoracha Teicniúla Aonfhoirmeacha suas le bliain go leith.

               2.4.Na gníomhartha atá beartaithe a ghlacadh ag an gCoiste Saineolaithe Teicniúla le linn sheisiúin an 22 Meitheamh 2021

               2.4.1.Saintreoracha Teicniúla Aonfhoirmeacha maidir le hinnill féinghluaiste agus rothstoc paisinéirí a mhodhnú, Saintreoracha Teicniúla Aonfhoirmeacha maidir le rothstoc vaigíní lastais a mhodhnú agus Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe a mhodhnú

               Is éard atá i Saintreoracha Teicniúla Aonfhoirmeacha (STAnna) OTIF, sraith sonraíochtaí teicniúla le haghaidh tógáil agus oibriú ábhar iarnróid, sonraíochtaí a dhíorthaítear ó phrionsabail, cuspóirí agus nósanna imeachta COTIF agus arb é is príomhchuspóir dóibh an t‑uasmhéid idir‑inoibritheachta a bhaint amach. Is ionann cuspóir do Shaintreoracha Teicniúla Aonfhoirmeacha in OTIF agus do shonraíochtaí teicniúla an Aontais maidir leis an idir‑inoibritheacht (STInna).

               Maidir le feithiclí a údaraítear i gcomhréir le dlí an Aontais Eorpaigh agus feithiclí a ligtear isteach in oibríocht idirnáisiúnta i gcomhréir le hAirteagal 3a de ATMF, chun coibhéis eatarthu a áirithiú, is gá go leanfaidh Sonraíochtaí Teicniúla an Aontais Eorpaigh don Idir‑Inoibritheacht de bheith ailínithe le Saintreoracha Teicniúla Aonfhoirmeacha COTIF.

               Áiritheofar leis na modhnuithe atá beartaithe a ghlacadh ag an gCoiste Saineolaithe Teicniúla go mbeidh coibhéis iomlán ann mar a shainmhínítear le ATMF, idir an tAontas Eorpach agus forálacha COTIF.

               ·Saintreoracha Teicniúla Aonfhoirmeacha maidir le hinnill féinghluaiste agus rothstoc paisinéirí (LOC&PAS)

               Sonraíocht atá sna Saintreoracha Teicniúla Aonfhoirmeacha sin lena dtugtar aghaidh ar fhochóras ar leith chun na bunriachtanais a chomhlíonadh agus chun idir‑inoibritheacht na gcóras teicniúil agus na gcomhpháirteanna is gá i dtrácht idirnáisiúnta iarnróid a áirithiú. Forbraíodh na Saintreoracha Teicniúla Aonfhoirmeacha maidir le LOC&PAS atá ann faoi láthair ar bhonn Rialachán (AE) Uimh. 1302/2014 ón gCoimisiún Eorpach (STI maidir le LOC&PAS)
                  2
               .

               Is é is aidhm don togra seo Saintreoracha Teicniúla Aonfhoirmeacha maidir le LOC&PAS a modhnú chun na heilimintí nua a d’eascair as an athbhreithniú ar Rialacha Aonfhoirmeacha APTU an 1 Márta 2019 a ionchorprú agus chun Saintreoracha Teicniúla Aonfhoirmeacha maidir le LOC&PAS a choinneáil ailínithe leis na Sonraíochtaí Teicniúla don Idir‑Inoibritheacht maidir le LOC&PAS arna leasú ag an Aontas an 16 Bealtaine 2019 le Rialachán Cur Chun Feidhme (AE) 2019/776 ón gCoimisiún
                  3
                agus an 9 Márta 2020 le Rialachán Cur Chun Feidhme (AE) 2020/387 ón gCoimisiún
                  4
               .

               Chun aitheantas frithpháirteach leanúnach feithiclí údaraithe i gcomhréir le dlí an Aontais Eorpaigh a áirithiú mar aon le feithiclí a dtugtar cead isteach dóibh in oibríocht idirnáisiúnta i gcomhréir le hAirteagal 3a de ATMF, is gá go leanfaidh STInna an Aontais Eorpaigh de bheith ailínithe le Saintreoracha Teicniúla Aonfhoirmeacha COTIF.

               Ina theannta sin, i ndiaidh imeacht na Ríochta Aontaithe as an Aontas Eorpach, ba cheart na cásanna sonracha maidir le líonra na Breataine Móire i Ríocht Aontaithe na Breataine Móire agus Thuaisceart Éireann a liostú sna Saintreoracha Teicniúla Aonfhoirmeacha mar thoradh ar iad a dhíothú sna Sonraíochtaí Teicniúla don Idir‑Inoibritheacht.

               Conclúid: féadfaidh an tAontas Eorpach vótáil i bhfabhar leasú ar na Saintreoracha Teicniúla Aonfhoirmeacha maidir le rothstoc inneall féinghluaiste agus paisinéirí faoi mar a mhol OTIF.

               ·Saintreoracha Teicniúla Aonfhoirmeacha maidir le rothstoc – vaigíní lastais (STAnna maidir le WAG)

               Leagtar síos le Saintreoracha Teicniúla Aonfhoirmeacha maidir le vaigíní lastais na ceanglais maidir le feithiclí atá deartha chun leoraithe a iompar. Faoi láthair tá siad coibhéiseach le STInna maidir le WAG arna leasú le Rialachán Cur Chun Feidhme (AE) Uimh 2019/776 ón gCoimisiún an 16 Bealtaine 2019.

               Is é is aidhm don togra seo Saintreoracha Teicniúla Aonfhoirmeacha maidir le WAG a modhnú chun na heilimintí nua a d’eascair as an athbhreithniú ar Rialacha Aonfhoirmeacha APTU an 1 Márta 2019 a ionchorprú agus chun é a choinneáil ailínithe le forbairtí dlí san Aontas Eorpach.

               D’fhoilsigh an tAontas Eorpach Rialachán Cur Chun Feidhme (AE) 2020/387 ón gCoimisiún an 9 Márta 2020, lenar leasaíodh STInna maidir le WAG. Mar thoradh air sin, is gá na Saintreoracha Teicniúla Aonfhoirmeacha maidir le WAG a mhodhnú arís chun coibhéis leanúnach idir na Saintreoracha Teicniúla Aonfhoirmeacha agus na Sonraíochtaí Teicniúla don Idir‑Inoibritheacht a áirithiú.

               Ina theannta sin, i ndiaidh imeacht na Ríochta Aontaithe as an Aontas Eorpach, ba cheart na cásanna sonracha maidir le líonra na Breataine Móire i Ríocht Aontaithe na Breataine Móire agus Thuaisceart Éireann a liostú sna Saintreoracha Teicniúla Aonfhoirmeacha mar thoradh ar iad a dhíothú sna Sonraíochtaí Teicniúla don Idir‑Inoibritheacht.

               Conclúid: féadfaidh an tAontas Eorpach vótáil i bhfabhar leasú ar na Saintreoracha Teicniúla Aonfhoirmeacha maidir le Vaigíní Earraí faoi mar a mhol OTIF.

               ·Saintreoracha Teicniúla Aonfhoirmeacha a bhaineann le daoine faoi mhíchumas (STAnna maidir le PRM)

               Le STAnna maidir le PRM leagtar síos ceanglais chomhchuibhithe maidir le hinrochtaineacht do dhaoine faoi mhíchumas agus do dhaoine a bhfuil a soghluaisteacht laghdaithe, ceanglais is infheidhme maidir le feithiclí a úsáidtear i dtrácht idirnáisiúnta. Forbraíodh na STAnna maidir le PRM atá ann faoi láthair ar bhonn STInna maidir le PRM an Aontais Eorpaigh 2014.

               Leasaíodh na Sonraíochtaí Teicniúla don Idir‑Inoibritheacht sin de chuid an Aontais sin le Rialachán Cur Chun Feidhme (AE) 2019/772 ón gCoimisiún
                  5
                an 16 Bealtaine 2019 a mhéid a bhaineann le fardal na sócmhainní d’fhonn bacainní ar inrochtaineacht a shainaithint, faisnéis a chur ar fáil d’úsáideoirí agus faireachán agus meastóireacht a dhéanamh ar an dul chun cinn maidir le hinrochtaineacht.

               Chun aitheantas frithpháirteach leanúnach feithiclí údaraithe i gcomhréir le dlí an Aontais Eorpaigh a áirithiú mar aon le feithiclí a dtugtar cead isteach dóibh in oibríocht idirnáisiúnta i gcomhréir le hAirteagal 3a de ATMF, is gá go leanfaidh Sonraíochtaí Teicniúla an Aontais Eorpaigh don Idir‑Inoibritheacht de bheith ailínithe le Saintreoracha Teicniúla Aonfhoirmeacha COTIF.

               Leis na modhnuithe atá beartaithe déanfar na Saintreoracha Teicniúla Aonfhoirmeacha maidir le PRM a ailíniú leis an leagan is déanaí de na Sonraíochtaí Teicniúla don Idir‑Inoibritheacht agus áiritheofar leo go mbeidh rialacha PRM le haghaidh feithiclí a úsáidtear i dtrácht idirnáisiúnta d’iarnród, coibhéiseach go hiomlán de réir bhrí ATMF.

               Ina theannta sin, i ndiaidh imeacht na Ríochta Aontaithe as an Aontas Eorpach, ba cheart na cásanna sonracha maidir le líonra na Breataine Móire i Ríocht Aontaithe na Breataine Móire agus Thuaisceart Éireann a liostú sna Saintreoracha Teicniúla Aonfhoirmeacha mar thoradh ar iad a dhíothú sna Sonraíochtaí Teicniúla don Idir‑Inoibritheacht.

               Conclúid: féadfaidh an tAontas Eorpach vótáil i bhfabhar leasú ar na Saintreoracha Teicniúla Aonfhoirmeacha maidir le PRM faoi mar a mhol OTIF.

               2.4.2.Glacadh na Saintreoracha Teicniúla Aonfhoirmeacha is infheidhme maidir le comhdhéanamh traenach agus seiceálacha comhoiriúnachta bealaigh, agus bonneagar fochórais

               ·Saintreoracha Teicniúla Aonfhoirmeacha is infheidhme maidir le comhdhéanamh traenach agus seiceálacha oiriúnachta bealaigh (STAnna maidir le TCRC)

               Leagtar síos leis na STAnna seo forálacha mionsonraithe maidir leis na freagrachtaí atá ar ghnóthais iarnróid i leith comhdhéanamh traenacha atá le húsáid i dtrácht idirnáisiúnta agus maidir leis na freagrachtaí ar bhainisteoirí bonneagair i dtaca le comhoiriúnacht idir na traenacha agus na bealaí ar a bhfuil sé beartaithe iad a úsáid.

               Cuimsítear sna STAnna maidir le TCRC atá beartaithe líon áirithe paraiméadar ó dhá théacs dhlíthiúla éagsúla de chuid an Aontais, is iad sin na Sonraíochtaí Teicniúla don Idir‑inoibritheachta a bhaineann le hoibriú agus bainistiú tráchta (STInna maidir le OPE) agus na sonraíochtaí don chlár bonneagair (RINF).

               Sna STAnna maidir le WAG agus sna STAnna maidir le LOC&PAS tá tagairtí do sheiceálacha comhoiriúnachta bealaigh, is é sin seiceálacha a dhéanann gnóthais iarnróid ar pharaiméadair ábhartha feithiclí nó traenacha chun a n‑oiriúnacht leis an mbealach ar a n‑úsáidfear iad a áirithiú. Tá forálacha na STAnna maidir le TCRC atá beartaithe ceaptha lena gcur ina ionad Fhoscríbhinn I a ghabhann le STAnna maidir le WAG agus Fhoscríbhinn K a ghabhann leis na STAnna maidir le LOC&PAS.

               Dá bhrí sin, Foscríbhinn I a ghabhann leis na Saintreoracha Teicniúla Aonfhoirmeacha maidir le WAG sa leagan a ghlac an Coiste Saineolaithe Teicniúla an 30 Meán Fómhair 2020 agus atá le teacht i bhfeidhm an 1 Aibreán 2021, agus Foscríbhinn K a ghabhann leis na Saintreoracha Teicniúla Aonfhoirmeacha maidir le LOC&PAS an 1 Eanáir 2015, ba cheart iad a aisghairm ar theacht i bhfeidhm do Shaintreoracha Teicniúla Aonfhoirmeacha maidir le TCRC.

               Conclúid: féadfaidh an tAontas Eorpach vótáil i bhfabhar na Saintreoracha Teicniúla Aonfhoirmeacha maidir le TCRC a ghlacadh faoi mar a mhol OTIF.

               ·Na Saintreoracha Teicniúla Aonfhoirmeacha is infheidhme maidir leis an mbonneagar fochórais (Saintreoracha Teicniúla Aonfhoirmeacha maidir le INF)

               Leagtar amach sna Saintreoracha Teicniúla Aonfhoirmeacha sin paraiméadair an bhonneagair iarnróid is ábhartha maidir le comhoiriúnacht le feithiclí agus modhanna sonracha chun na paraiméadair sin a sheiceáil.

               Rinne an Coiste Saineolaithe Teicniúla mionanailís ar an mbunús dlí agus rinne sé bunphrionsabail agus aidhmeanna chun na Saintreoracha Teicniúla Aonfhoirmeacha maidir leis an mbonneagar fochórais a fhorbairt.

               Dréachtaíodh na STAnna maidir le INF i bhfianaise thuairim WG TECH, agus tá sé bunaithe ar na STInna maidir le INF mar a leasaíodh iad go deireanach le Rialachán Cur Chun Feidhme (AE) 2019/776 ón gCoimisiún an 16 Bealtaine 2019.

               Conclúid: féadfaidh an tAontas Eorpach vótáil i bhfabhar na Saintreoracha Teicniúla Aonfhoirmeacha maidir leis an mbonneagar fochórais a ghlacadh faoi mar a mhol OTIF.

               2.4.3.Athbhreithniú ar ATMF i dtaca le hEintitis a bhfuil cothabháil faoina gcúram (ECCanna).

               Chun a áirithiú go leanfar de choibhéis rialacha an Aontais Eorpaigh agus rialacha COTIF, mar a shainmhínítear coibhéis in Airteagal 3a § 5 ATMF, ba cheart rialacha COTIF a mhodhnú.

               Is é is príomhchuspóir don téacs nua raon feidhme an deimhniúcháin, a bhí teoranta do dheimhniú Eintiteas a bhfuil cothabháil faoina chúram le haghaidh vaigíní lastais, a leathnú amach chun gach cineál feithicle a chumhdach.

               Mar thoradh air sin, agus gan beann ar an deimhniúchán a bheith éigeantach le haghaidh ECCanna áirithe, ní mór do gach ECC, lena n‑áirítear eintiteas nach bhfuil deimhnithe ag comhlachtaí deimhniúcháin seachtracha, na ceanglais agus na critéir ghinearálta a chomhlíonadh agus na híosleibhéil chothabhála a leagtar amach in Iarscríbhinn II a gabhann leis an togra maidir le Saintreoracha Teicniúla Aonfhoirmeacha a áirithiú.

               I Rialacha Aonfhoirmeacha ATMF (Foscríbhinn G a ghabhann le COTIF agus dá ngairtear ATMF feasta) leagtar amach rialacha ginearálta maidir le heintitis a bhfuil cothabháil faoina gcúram (ECCanna).

               Go hachomair, tá dhá chúis ann chun na téacsanna atá ann faoi láthair a mhodhnú:

               –Tá an raon feidhme deimhniúcháin ECCanna in Iarscríbhinn A nua a ghabhann le ATMF níos leithne ná vaigíní lasta. Ba cheart é sin a léiriú, go háirithe in Airteagal 15 de ATMF, lena dtugtar sainordú faoi láthair do dheimhniú ECCanna le haghaidh vaigíní lasta amháin.

               –In Airteagal 3a de ATMF déantar tagairt do reachtaíocht an Aontais nach bhfuil i bhfeidhm a thuilleadh (rinneadh Treoir 2004/49/CE
                  6
                a aisghairm agus cuireadh Treoir (AE) 2016/798
                  7
                ina hionad).

               Conclúid: féadfaidh an tAontas Eorpach vótáil i bhfabhar athbhreithniú iomlán ar shonraíochtaí na nEintiteas a bhfuil cothabháil faoina gcúram (ECCanna) faoi mar a mhol OTIF.

               2.4.4.Na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann leis na STAnna maidir le FTL a thabhairt cothrom le dáta

               Déantar tagairt sna STAnna maidir le FTL do dhoiciméid theicniúla sna STInna maidir le FTL
                  8
                a fhoilsítear agus a thugtar cothrom le dáta go tráthrialta ar shuíomh gréasáin Ghníomhaireacht Iarnróid an Aontais Eorpaigh (ERA). Cuireadh an tagairt sin sna STAnna ionas go gcumhdaítear na forálacha maidir le teicneolaíocht faisnéise le COTIF, ach go mbainistítear le ERA iad. Ós follasach é gur modhnú é ar na STAnna maidir le Feidhmchláir Teileamaitice do Lasta an modhnú ar na tagairtí sin, ní mór é a bheith faoi réir cinneadh ón gCoiste Saineolaithe Teicniúla i gcomhréir le hAirteagal 20 § 1 b) COTIF agus le hAirteagal 6 agus le hAirteagal 8a APTU.

               Mar thoradh air sin, is gá modhnuithe a dhéanamh ar na doiciméid theicniúla dá dtagraítear i bhFoscríbhinn I de na STAnna maidir le Feidhmchláir Teileamaitice do Lasta chun earráidí a cheartú, aiseolas a chur san áireamh, coinneáil suas le dul chun cinn teicniúil agus coibhéis a choimeád leis na sonraíochtaí a chuirtear i bhfeidhm san Aontas.

               Conclúid: féadfaidh an tAontas Eorpach vótáil i bhfabhar an togra le haghaidh na tagairtí do dhoiciméid theicniúla sna Sonraíochtaí Teicniúla don Idir‑Inoibritheacht maidir le Feidhmchláir Teileamaitice do Lasta a thabhairt cothrom le dáta faoi mar a mhol OTIF.

               2.5.Inniúlacht an Aontais agus cearta vótála

               De bhun Airteagal 6 den Chomhaontú idir an tAontas Eorpach agus an Eagraíocht Idir‑rialtasach um Iompar Idirnáisiúnta d’Iarnród (OTIF) maidir le hAontachas an Aontais Eorpaigh le COTIF a fhormheas trí Chinneadh ón gComhairle an 16 Meitheamh 2011:

               ‘1. Maidir le cinntí i ndáil le hábhair a bhfuil inniúlacht eisiach ag an Aontas maidir leo, déanfaidh an tAontas cearta vótála a Bhallstát a fheidhmiú faoin gCoinbhinsiún.

               2. Maidir le cinntí i ndáil le hábhair a roinneann an tAontas a inniúlacht maidir leo lena Bhallstáit, vótálfaidh an tAontas nó a Bhallstáit.

               3. Faoi réir Airteagal 26, mír 7 den Choinbhinsiún, beidh an líon céanna vótaí ag an Aontas agus a bheidh ag a Bhallstáit atá ina bPáirtithe sa Choinbhinsiún freisin. Nuair a vótálfaidh an tAontas, ní vótálfaidh a Bhallstáit.’

               Faoi dhlí an Aontais, tá inniúlacht eisiach faighte ag an Aontas i gcúrsaí iompair d’iarnród i gcás ina mbíonn tionchar ag COTIF, nó na hionstraimí dlíthiúla arna nglacadh dá bhun, ar raon feidhme rialacha an Aontais atá ann cheana nó ina ndéanann siad athrú ar an raon feidhme sin.

               Tá an méid seo a leanas de chuspóir ag na cinntí atá beartaithe:

               ·Na Saintreoracha Teicniúla Aonfhoirmeacha maidir le hinnill féinghluaiste agus rothstoc paisinéirí agus na Saintreoracha Teicniúla Aonfhoirmeacha maidir le rothstoc – vaigín lastais a ailíniú le Rialachán Cur Chun Feidhme (AE) 2020/387 ón gCoimisiún
                  9
               ,

               ·Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, a ailíniú le Rialachán Cur Chun Feidhme (AE) 2019/772 ón gCoimisiún
                  10
               ,

               ·Saintreoracha Teicniúla Aonfhoirmeacha nua a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh i gcomhréir le Rialachán Cur Chun Feidhme (AE) 2019/773 ón gCoimisiún
                  11
               ,

               ·Saintreoracha Teicniúla Aonfhoirmeacha nua a ghlacadh is infheidhme maidir le bonneagar an fhochórais i gcomhréir le Rialachán Cur Chun Feidhme (AE) 1299/2014 ón gCoimisiún
                  12
                arna leasú le Rialachán Cur Chun Feidhme (AE) 2019/776 ón gCoimisiún
                  13
               ,

               ·athbhreithniú ar ATMF a mholadh do choiste athbhreithnithe OTIF i dtaca le hEintitis a bhfuil Cothabháil Faoina gCúram (ECCanna) lena ailíniú le Treoir (AE) 2016/798
                  14
               ,

               ·na tagairtí do Dhoiciméid Theicniúla sna Sonraíochtaí Teicniúla maidir le Feidhmchláir Teileamaitice do Lasta a liostaítear i bhFoscríbhinn I a ghabhann le Saintreoracha Teicniúla Aonfhoirmeacha maidir le Feidhmchláir Teileamaitice do Lasta a ailíniú
                  15
               .

               Is léir go ndéanfar difear do rialacha an Aontais leis na cinntí sin a ghlacadh.

               Déanfaidh an tAontas na cearta vótála a fheidhmiú i ndáil le glacadh na gcinntí sin agus is é an Coimisiún a dhéanfaidh ionadaíocht thar a cheann.

               3.An seasamh atá le glacadh thar ceann an Aontais

               Mar gheall ar na cúiseanna uile thuasluaite, ba cheart don Aontas vótáil ina bhfabhar.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena mbunaítear ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Tá feidhm ag Airteagal 218(9) CFAE, bíodh an tAontas ina chomhalta den chomhlacht nó ina pháirtí sa chomhaontú
                  16
               .

               Cuimsíonn an coincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Cuimsíonn sé freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  17
               .

               4.1.2.Cur i bhfeidhm maidir leis an gcás seo

               Na gníomhartha a iarrtar ar an gCoiste Saineolaithe Teicniúla a ghlacadh, is gníomhartha iad a bhfuil éifeachtaí dlíthiúla leo. Tá éifeachtaí dlíthiúla leis na gníomhartha atá beartaithe toisc go ndéanfaidh siad modhnú ar chreat dlíthiúil OTIF trí Shaintreoracha Teicniúla Aonfhoirmeacha COTIF a ailíniú le Sonraíochtaí Teicniúla an Aontais don Idir‑Inoibritheacht, agus trí rialachán ECC agus sonraíochtaí an Chláir Feithiclí a ailíniú le rialacháin cur chun feidhme an Aontais faoi seach agus tá siad ina gceangal ar an Aontas.

               Dá bhrí sin, is é Airteagal 218(9) CFAE an bunús dlí nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh bheartaithe a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Is le hiompar d’iarnród a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é Airteagal 91 CFAE bunús dlí substainteach leis an gcinneadh atá beartaithe.

               4.3.Conclúid

               Ba cheart Airteagal 91 CFAE, i gcomhar le hAirteagal 218(9) CFAE, a bheith ina bhunús dlí leis an gcinneadh atá beartaithe.

               2021/0095 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh ag an 13ú seisiún de Choiste Saineolaithe Teicniúla na hEagraíochta Idir‑Rialtasaí um Iompar Idirnáisiúnta d’Iarnród (OTIF) i ndáil le modhnuithe a ghlacadh ar na STAnna maidir le hinnill féinghluaiste agus rothstoc paisinéirí, ar na STAnna maidir le rothstoc – vaigíní lastais, ar na STAnna maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, agus i ndáil leis na STAnna a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh, agus i ndáil leis na STAnna a ghlacadh is infheidhme maidir leis an mbonneagar fochórais, agus i ndáil leis na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann leis na STAnna maidir le FTL a thabhairt cothrom le dáta, agus i ndáil le hathbhreithniú ar ATMF i dtaca le hEintitis a bhfuil Cothabháil Faoina gCúram (ECCanna)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91 de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)D’aontaigh an tAontas don Choinbhinsiún maidir le hIompar Idirnáisiúnta d’Iarnród an 9 Bealtaine 1980, arna leasú le Prótacal Vilnius an 3 Meitheamh 1999 (‘COTIF’), i gcomhréir le Cinneadh 2013/103/AE ón gComhairle
                  18
               .

               (2)Tá na Ballstáit uile seachas an Chipir agus Málta ina bpáirtithe in COTIF.

               (3)De bhun Airteagal 13(1) (f) de COTIF, bunaíodh Coiste Saineolaithe Teicniúla (‘CTE’) na hEagraíochta Idir‑rialtasaí um Iompar Idirnáisiúnta d’Iarnród (COTIF).

               (4)De bhun Airteagal 20(1) (b) de COTIF, agus i gcomhréir le hAirteagal 6 d’Fhoscríbhinn F (APTU), tá an inniúlacht ag an gCoiste Saineolaithe Teicniúla maidir leis na Saintreoracha Teicniúla Aonfhoirmeacha (STAnna) a ghlacadh nó a leasú, inter alia, maidir le hinnill féinghluaiste agus rothstoc paisinéirí (STAnna maidir le LOC&PAS), le vaigíní lastais (STAnna maidir le Vaigíní), le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe (STAnna maidir le PRM), maidir leis na doiciméid theicniúla dá dtagraítear i bhFoscríbhinn I maidir le feidhmchláir teileamaitice le haghaidh lasta (STAnna maidir le FTL), agus maidir leis na Saintreoracha Aonfhoirmeacha Teicniúla is infheidhme maidir le comhdhéanamh traenach agus seiceálacha comhoiriúnachta bealaigh agus leis na Saintreoracha Aonfhoirmeacha Teicniúla is infheidhme maidir leis an mbonneagar fochórais.

               (5)Ar deireadh, i gcomhréir le hAirteagal 15 (2) de ATMF, tá an inniúlacht ag an gCoiste Saineolaithe Teicniúla maidir le hathbhreithniú ar ATMF a mholadh i dtaca le hEintitis a bhfuil Cothabháil Faoina gCúram (ECCanna).

               (6)Chuir an Coiste Saineolaithe Teicniúla sa chlár dá 13ú seisiún a bheidh ar siúl an 22 Meitheamh 2021 togra le haghaidh cinntí chun leasú a dhéanamh ar na Saintreoracha Teicniúla Aonfhoirmeacha maidir le hinnill féinghluaiste agus rothstoc paisinéirí, ar na Saintreoracha Teicniúla Aonfhoirmeacha maidir le rothstoc – vaigíní lastais, ar na Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, agus le haghaidh Saintreoracha Teicniúla Aonfhoirmeacha a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh agus le haghaidh na Saintreoracha Teicniúla Aonfhoirmeacha a ghlacadh is infheidhme maidir leis an mbonneagar fochórais, le haghaidh tagairtí do Dhoiciméid Theicniúla sna Sonraíochtaí Teicniúla don Idir‑Inoibritheacht maidir le Feidhmchláir Teileamaitice do Lasta, a liostaítear i bhFoscríbhinn I a ghabhann le Saintreoracha Teicniúla Aonfhoirmeacha FTL, a thabhairt cothrom le dáta, agus le haghaidh athbhreithniú ar ATMF i dtaca leis na hEintitis a bhfuil Cothabháil Faoina gCúram (ECCanna).

               (7)Is iomchuí an seasamh a bhunú atá le glacadh thar ceann an Aontais sa Choiste Saineolaithe Teicniúla agus, a mhéid a bhaineann leis an athbhreithniú ar ATMF, i gCoiste Athbhreithnithe OTIF, mar beidh na cinntí atá beartaithe ceangailteach ar an Aontas.

               (8)Is éard is cuspóirí do na cinntí sin na Saintreoracha Teicniúla Aonfhoirmeacha maidir le hinnill féinghluaiste agus rothstoc paisinéirí, na Saintreoracha Teicniúla Aonfhoirmeacha maidir le rothstoc – vaigíní lastais, na Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, a ailíniú le Rialachán Cur Chun Feidhme (AE) 2020/387 ón gCoimisiún
                  19
                agus le Rialachán Cur Chun Feidhme (AE) 2019/772 ón gCoimisiún
                  20
                faoi seach, na Saintreoracha Teicniúla Aonfhoirmeacha nua is infheidhme maidir le comhdhéanamh traenach agus seiceálacha comhoiriúnachta bealaigh, agus na Saintreoracha Teicniúla Aonfhoirmeacha nua is infheidhme maidir le bonneagar fochórais, a ghlacadh i gcomhréir le Rialachán Cur Chun Feidhme (AE) 2019/773
                  21
                ón gCoimisiún agus Rialachán (AE) Uimh. 1299/2014 ón gCoimisiún
                  22
                arna leasú le Rialachán Cur Chun Feidhme (AE) 2019/776
                  23
                agus athbhreithniú ar ATMF, i dtaca le hEintitis a bhfuil Cothabháil Faoina gCúram (ECCanna), a mholadh do Choiste Athbhreithnithe OTIF chun é a ailíniú le Treoir (AE) 2016/798
                  24
               .

               (9)Tá na cinntí atá beartaithe i gcomhréir le dlí agus le cuspóirí straitéiseacha an Aontais toisc go gcuireann siad le hailíniú reachtaíocht OTIF le forálacha coibhéiseacha dhlí an Aontais, agus ar an ábhar sin ba cheart don Aontas tacú leo,

               TAR ÉIS AN CINNEADH SEO A GHLACADH:

               Airteagal 1

               Is é seo a leanas an seasamh atá le glacadh thar ceann an Aontais Eorpaigh le linn an 13ú seisiún de Choiste Saineolaithe Teicniúla na hEagraíochta Idir‑Rialtasaí um Iompar Idirnáisiúnta d’Iarnród an 9 Bealtaine 1980 i ndáil leis na modhnuithe ar na STAnna maidir le hinnill féinghluaiste agus rothstoc paisinéirí, ar na STAnna maidir le vaigíní lastais, ar na STAnna maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, i ndáil leis na STAnna a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh agus i ndáil leis na STAnna a ghlacadh is infheidhme maidir leis an mbonneagar fochórais, agus i ndáil leis na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann le STA maidir le FTL a thabhairt cothrom le dáta, agus i ndáil leis an athbhreithniú ar ATMF i dtaca le hEintitis a bhfuil Cothabháil Faoina gCúram (ECCanna):

               (1)vótáil i bhfabhar na leasuithe atá beartaithe ag an gCoiste Saineolaithe Teicniúla ar na Saintreoracha Aonfhoirmeacha Teicniúla maidir le hinnill féinghluaiste agus rothstoc paisinéirí, mar atá i nDoiciméad Oibre ón gCoiste Saineolaithe Teicniúla dar teideal iarscríbhinn TECH-20041-CTE13-UTP LOC PAS agus i gcinneadh TECH-20041 LOC PAS;

               (2)vótáil i bhfabhar na leasaithe atá beartaithe ag an gCoiste Saineolaithe Teicniúla ar na Saintreoracha Teicniúla Aonfhoirmeacha maidir le rothstoc – vaigíní lastais, mar atá i nDoiciméad Oibre ón gCoiste Saineolaithe Teicniúla dar teideal dréachtleasuithe TECH-20042-CTE13 agus i gCinneadh TECH-20042 WAG;

               (3)vótáil i bhfabhar na leasuithe atá beartaithe ag an gCoiste Saineolaithe Teicniúla ar na Saintreoracha Teicniúla Aonfhoirmeacha maidir le hinrochtaineacht an chórais iarnróid do dhaoine faoi mhíchumas agus do dhaoine a bhfuil a soghluaisteacht laghdaithe, mar atá i nDoiciméad Oibre ón gCoiste Saineolaithe Teicniúla dar teideal dréachtleasuithe CTE TECH-20043-CTE UTP PRM agus i gCinneadh TECH-20043 PRM;

               (4)vótáil i bhfabhar STAnna a ghlacadh is infheidhme maidir le comhdhéanamh traenach agus seiceálacha comhoiriúnachta bealaigh atá beartaithe ag an gCoiste Saineolaithe Teicniúla agus atá le fáil i nDoiciméad Oibre ón gCoiste Saineolaithe Teicniúla dar teideal CTE TECH-20039 UTP TCRC agus i gcinneadh TECH-20039 TCRC;

               (5)vótáil i bhfabhar na Saintreoracha Teicniúla Aonfhoirmeacha is infheidhme maidir leis an mbonneagar fochórais a ghlacadh, a mhol an Coiste Saineolaithe Teicniúla mar atá i nDoiciméad Oibre ón gCoiste Saineolaithe Teicniúla dar teideal dréacht leasuithe TECH-20040-UTP INF agus i gcinneadh TECH-20040 INF;

               (6)vótáil i bhfabhar thogra an Choiste Saineolaithe Teicniúla na tagairtí do Dhoiciméid Theicniúla sna STInna maidir le FTL a liostaítear i bhFoscríbhinn I a ghabhann leis na STAnna maidir le FTL a thabhairt cothrom le dáta, mar atá i nDoiciméad Oibre ón gCoiste Saineolaithe Teicniúla dar teideal TECH-21009-CTE agus i gcinneadh FTL UTP.

               (7)vótáil i bhfabhar athbhreithniú ar ATMF a mhéid a bhaineann le hEintitis a bhfuil Cothabháil Faoina gCúram (ECCanna), mar atá i nDoiciméad Oibre ón gCoiste Saineolaithe Teicniúla dar teideal Cinneadh TECH-20045 ATMF;

               Airteagal 2

               A luaithe a ghlacfar na cinntí ón gCoiste Saineolaithe Teicniúla, foilseofar iad in Iris Oifigiúil an Aontais Eorpaigh, agus áirítear leis sin dáta a dteacht i bhfeidhm a lua.

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an Chomhaontaithe idir an tAontas Eorpach agus an Eagraíocht Idir‑rialtasach um Iompar Idirnáisiúnta d’Iarnród maidir le hAontachas an Aontais Eorpaigh don Choinbhinsiún maidir le hIompar Idirnáisiúnta d’Iarnród (COTIF) an 9 Bealtaine 1980, arna leasú le Prótacal Vilnius an 3 Meitheamh 1999 (IO L 51, 23.2.2013, lch. 1)

                     (2)

                        Rialachán (AE) Uimh. 1302/2014 ón gCoimisiún an 18 Samhain 2014 maidir le sonraíocht theicniúil don idir‑inoibritheacht a bhaineann le fochóras ‘rothstoc — innill féinghluaiste agus rothstoc paisinéirí’ chóras iarnróid an Aontais Eorpaigh (IO L 356, 12.12.2014, lch. 228)

                     (3)

                        Rialachán Cur Chun Feidhme (AE) 2019/776 an 16 Bealtaine 2019 ón gCoimisiún lena leasaítear Rialacháin (AE) Uimh. 321/2013, (AE) Uimh. 1299/2014, (AE) Uimh. 1301/2014, (AE) Uimh 1302/2014, (AE) Uimh. 1303/2014 agus (AE) 2016/919 ón gCoimisiún agus Cinneadh Cur Chun Feidhme 2011/665/AE i dtaca le hailíniú le Treoir (AE) 2016/797 ó Pharlaimint na hEorpa agus ón gComhairle agus cur chun feidhme na gcuspóirí sonracha a leagtar amach i gCinneadh Tarmligthe (AE) 2017/1474 ón gCoimisiún (IO L 139I , 27.5.2019, lch. 108)

                     (4)

                        Rialachán Cur Chun Feidhme (AE) 2020/387 ón gCoimisiún an 9 Márta 2020 lena leasaítear Rialacháin (AE) Uimh. 321/2013, (AE) Uimh. 1302/2014 agus (AE) 2016/919 i dtaca leis an limistéar úsáide a leathnú agus leis na céimeanna aistrithe (IO L 73, 10.3.2020, lch. 6)

                     (5)

                        Rialachán Cur Chun Feidhme (AE) 2019/772 ón gCoimisiún an 16 Bealtaine 2019 lena leasaítear Rialachán (AE) Uimh. 1300/2014 i dtaca le fardal na sócmhainní d’fhonn bacainní ar inrochtaineacht a shainaithint, faisnéis a chur ar fáil d’úsáideoirí agus faireachán agus meastóireacht a dhéanamh ar an dul chun cinn maidir le hinrochtaineacht (IO L 139I, 27.5.2019, lch. 1)

                     (6)

                        Treoir 2004/49/CE ó Pharlaimint na hEorpa agus ón gComhairle an 29 Aibreán 2004 maidir le sábháilteacht ar iarnróid an Chomhphobail agus lena leasaítear Treoir 95/18/CE ón gComhairle maidir le ceadúnú gnóthas iarnróid agus Treoir 2001/14/CE maidir le toilleadh bonneagair iarnróid a leithdháileadh agus muirir ar úsáid bonneagair agus ar dheimhniúchán sábháilteachta a ghearradh (Treoir maidir leis an tSábháilteacht Iarnróid)

                     (7)

                        Treoir (AE) 2016/798 ó Pharlaimint na hEorpa agus ón gComhairle an 11 Bealtaine 2016 maidir leis an tsábháilteacht iarnróid (IO L 138, 26.5.2016, lch. 102)

                     (8)

                        Rialachán Cur Chun Feidhme (AE) 2019/778 ón gCoimisiún an 16 Bealtaine 2019 lena leasaítear Rialachán (AE) Uimh. 1305/2014 i dtaca le Bainistiú Rialaithe Athruithe (IO L 139I, 27.5.2019, lch. 356)

                     (9)

                        Rialachán Cur Chun Feidhme (AE) 2020/387 ón gCoimisiún an 9 Márta 2020 lena leasaítear Rialacháin (AE) Uimh. 321/2013, (AE) Uimh. 1302/2014 agus (AE) 2016/919 i dtaca leis an limistéar úsáide a leathnú agus leis na céimeanna aistrithe (IO L 73, 10.3.2020, lch. 6)

                     (10)

                        Rialachán Cur Chun Feidhme (AE) 2019/772 ón gCoimisiún an 16 Bealtaine 2019 lena leasaítear Rialachán (AE) Uimh. 1300/2014 i dtaca le fardal na sócmhainní d’fhonn bacainní ar inrochtaineacht a shainaithint, faisnéis a chur ar fáil d’úsáideoirí agus faireachán agus meastóireacht a dhéanamh ar an dul chun cinn maidir le hinrochtaineacht (IO L 139I, 27.5.2019, lch. 1)

                     (11)

                        Rialachán Cur Chun Feidhme (AE) 2019/773 ón gCoimisiún an 16 Bealtaine 2019 maidir leis an tsonraíocht theicniúil le haghaidh idir‑inoibritheacht a bhaineann le fochóras oibriúcháin agus bainistithe tráchta an chórais iarnróid laistigh den Aontas Eorpach agus lena n‑aisghairtear Cinneadh 2012/757/AE (IO L 139I , 27.5.2019, lch. 5)

                     (12)

                        Rialachán (AE) Uimh. 1299/2014 ón gCoimisiún an 18 Samhain 2014 maidir leis na sonraíochtaí teicniúla le haghaidh idir‑inoibritheacht a bhaineann le fochóras ‘bonneagair’ chóras iarnróid an Aontais Eorpaigh (IO L 356, 12.12.2014, lch. 1)

                     (13)

                        Rialachán Cur Chun Feidhme (AE) 2019/776 an 16 Bealtaine 2019 ón gCoimisiún lena leasaítear Rialacháin (AE) Uimh. 321/2013, (AE) Uimh. 1299/2014, (AE) Uimh. 1301/2014, (AE) Uimh 1302/2014, (AE) Uimh. 1303/2014 agus (AE) 2016/919 ón gCoimisiún agus Cinneadh Cur Chun Feidhme 2011/665/AE i dtaca le hailíniú le Treoir (AE) 2016/797 ó Pharlaimint na hEorpa agus ón gComhairle agus cur chun feidhme na gcuspóirí sonracha a leagtar amach i gCinneadh Tarmligthe (AE) 2017/1474 ón gCoimisiún (IO L 139I , 27.5.2019, lch. 108)

                     (14)

                        Treoir (AE) 2016/798 ó Pharlaimint na hEorpa agus ón gComhairle an 11 Bealtaine 2016 maidir leis an tsábháilteacht iarnróid (IO L 138, 26.5.2016, lch. 102)

                     (15)

                        Rialachán Cur Chun Feidhme (AE) 2019/778 ón gCoimisiún an 16 Bealtaine 2019 lena leasaítear Rialachán (AE) Uimh. 1305/2014 i dtaca le Bainistiú Rialaithe Athruithe (IO L 139I, 27.5.2019, lch. 356)

                     (16)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, mír 64

                     (17)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64

                     (18)

                        Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an Chomhaontaithe idir an tAontas Eorpach agus an Eagraíocht Idir‑rialtasach um Iompar Idirnáisiúnta d’Iarnród maidir le hAontachas an Aontais Eorpaigh don Choinbhinsiún maidir le hIompar Idirnáisiúnta d’Iarnród (COTIF) an 9 Bealtaine 1980, arna leasú le Prótacal Vilnius an 3 Meitheamh 1999 (IO L 51, 23.2.2013, lch. 1)

                     (19)

                        Rialachán Cur Chun Feidhme (AE) 2020/387 ón gCoimisiún an 9 Márta 2020 lena leasaítear Rialacháin (AE) Uimh. 321/2013, (AE) Uimh. 1302/2014 agus (AE) 2016/919 i dtaca leis an limistéar úsáide a leathnú agus leis na céimeanna aistrithe (IO L 73, 10.3.2020, lch. 6)

                     (20)

                        Rialachán Cur Chun Feidhme (AE) 2019/772 ón gCoimisiún an 16 Bealtaine 2019 lena leasaítear Rialachán (AE) Uimh. 1300/2014 i dtaca le fardal na sócmhainní d’fhonn bacainní ar inrochtaineacht a shainaithint, faisnéis a chur ar fáil d’úsáideoirí agus faireachán agus meastóireacht a dhéanamh ar an dul chun cinn maidir le hinrochtaineacht (IO L 139I, 27.5.2019, lch. 1)

                     (21)

                        Rialachán Cur Chun Feidhme (AE) 2019/773 ón gCoimisiún an 16 Bealtaine 2019 maidir leis an tsonraíocht theicniúil le haghaidh idir‑inoibritheacht a bhaineann le fochóras oibriúcháin agus bainistithe tráchta an chórais iarnróid laistigh den Aontas Eorpach agus lena n‑aisghairtear Cinneadh 2012/757/AE (IO L 139I , 27.5.2019, lch. 5)

                     (22)

                        Rialachán (AE) Uimh. 1299/2014 ón gCoimisiún an 18 Samhain 2014 maidir leis na sonraíochtaí teicniúla le haghaidh idir‑inoibritheacht a bhaineann le fochóras ‘bonneagair’ chóras iarnróid an Aontais Eorpaigh (IO L 356, 12.12.2014, lch. 1)

                     (23)

                        Rialachán Cur Chun Feidhme (AE) 2019/776 an 16 Bealtaine 2019 ón gCoimisiún lena leasaítear Rialacháin (AE) Uimh. 321/2013, (AE) Uimh. 1299/2014, (AE) Uimh. 1301/2014, (AE) Uimh 1302/2014, (AE) Uimh. 1303/2014 agus (AE) 2016/919 ón gCoimisiún agus Cinneadh Cur Chun Feidhme 2011/665/AE i dtaca le hailíniú le Treoir (AE) 2016/797 ó Pharlaimint na hEorpa agus ón gComhairle agus cur chun feidhme na gcuspóirí sonracha a leagtar amach i gCinneadh Tarmligthe (AE) 2017/1474 ón gCoimisiún (IO L 139I , 27.5.2019, lch. 108)

                     (24)

                        Treoir (AE) 2016/798 ó Pharlaimint na hEorpa agus ón gComhairle an 11 Bealtaine 2016 maidir leis an tsábháilteacht iarnróid (IO L 138, 26.5.2016, lch. 102)


               AN COIMISIÚN EORPACH
            An Bhruiséil,20.4.2021
            COM(2021) 194 final
            2021/0100(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh ag Comhdháil na bPáirtithe a mhéid a bhaineann le leasuithe ar Iarscríbhinn III a ghabhann le Coinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  Tháinig Coinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta (an Coinbhinsiún) i bhfeidhm an 24 Feabhra 2004. Formheasadh é leis an gCinneadh ón gComhairle maidir le tabhairt i gcrích, thar ceann an Chomhphobail Eorpaigh, Choinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta (2006/730/CE lena ngabhann éifeacht chúlghabhálach ón 19 Nollaig 2002)
                     1
                   agus tháinig sé i bhfeidhm maidir leis an gComhphobal Eorpach an 24 Feabhra 2004. Is é is aidhm don Choinbhinsiún freagracht chomhroinnte agus iarrachtaí comhair a chur chun cinn i measc na bPáirtithe sa trádáil idirnáisiúnta i gceimiceáin ghuaiseacha áirithe, chun sláinte an duine agus an comhshaol a chosaint ar aon díobháil agus chun rannchuidiú ionas go n‑úsáidfear na ceimiceáin sin ar dhóigh a rachaidh chun fónaimh don chomhshaol. Tugann an Coinbhinsiún creat chun faisnéis a mhalartú faoi shaintréithe ceimiceán áirithe, le haghaidh próiseas cinnteoireachta náisiúnta maidir lena n‑allmhairiú agus lena n‑onnmhairiú agus chun na cinntí sin a scaipeadh ar na Páirtithe.

                  Is le Rialachán (AE) Uimh. 649/2012 ó Pharlaimint na hEorpa agus ón gComhairle an 4 Iúil 2012
                     2
                   a chuirtear chun feidhme i ndlí an Aontais na gealltanais a leagtar amach sa Choinbhinsiún.

                  Is de bhun Airteagal 18 den Choinbhinsiún a bunaíodh Comhdháil na bPáirtithe, agus is í comhlacht rialaithe Choinbhinsiún Rotterdam í. Uair gach dhá bhliain is gnách leis an gcomhlacht sin teacht le chéile, chun faireachán a dhéanamh ar chur chun feidhme an Choinbhinsiúin. Chomh maith leis sin, déanann sé athbhreithniú ar cheimiceáin a chuireann an Coiste Athbhreithnithe Ceimiceán faoina bhráid chun a measta.

                  I gcomhréir le hAirteagal 5(1) den Choinbhinsiún, tá sé de cheangal ar na Páirtithe fógraí a thabhairt maidir le gníomhaíochtaí rialála críochnaitheacha a bheidh déanta aige chun toirmeasc nó diansrian a chur ar úsáid ceimiceáin ar an leibhéal náisiúnta. Ar fháil dhá fhógra den chineál sin don Rúnaíocht, maidir leis an gceimiceán amháin, ó dhá Pháirtí as dhá réigiún PIC éagsúla, cuirfear na fógraí sin faoi bhráid an Choiste Athbhreithnithe Ceimiceán. Tá an Coiste Athbhreithnithe Ceimiceán leis na fógraí sin a athbhreithniú i bhfianaise na gcritéar a leagtar síos in Iarscríbhinn II a ghabhann leis an gCoinbhinsiún. I bhfianaise athbhreithniú den chineál, mhol an Coiste Athbhreithnithe Ceimiceán don Choinbhinsiún, ós rud é gur measadh go raibh na critéir uile comhlíonta, go liostófaí aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara in Iarscríbhinn III a ghabhann leis an gCoinbhinsiún. Is le hAirteagal 22 den Choinbhinsiún a rialaítear an nós imeachta um ghlacadh leasuithe ar Iarscríbhinní.

                  I gcomhréir le hAirteagal 23 den Choinbhinsiún, is aon vóta amháin atá ag gach Páirtí. Mar sin féin, i dtaca le heagraíochtaí réigiúnacha comhtháite eacnamaíochta – an tAontas Eorpach, mar shampla – feidhmíonn na heagraíochtaí sin a gceart chun vótáil le líon vótaí is ionann agus líon a mBallstát atá ina bpáirtithe sa Choinbhinsiún.

                  Ag an deichiú gnáthchruinniú, measfaidh Comhdháil na bPáirtithe cinntí a ghlacadh maidir le haicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara a liostú in Iarscríbhinn III a ghabhann leis an gCoinbhinsiún.

                  Is é an éifeacht atá leis an liostú in Iarscríbhinn III go mbeidh na ceimiceáin faoi réir an Nós Imeachta i dtaobh Toiliú Feasach a chur in iúl Roimh Ré nuair a dhéanfar iad a thrádáil go hidirnáisiúnta. Fágfaidh sin go mbeidh sé de cheangal ar na Páirtithe freagairtí allmhairíochta a chur faoi bhráid na Rúnaíochta ionas go bhféadfaidh an Rúnaíocht na freagairtí allmhairíochta sin a chur ar fáil do na Páirtithe uile. Beidh sé de cheangal ar na Páirtithe onnmhairíochta na freagairtí allmhairíochta sin a urramú agus iad ag onnmhairiú na gceimiceán siúd.

                  Beidh an gníomh atá beartaithe ina cheangal ar na Páirtithe i gcomhréir le hAirteagal 22(5)(c) den Choinbhinsiún, lena bhforáiltear: ‘Aon chinneadh maidir le hIarscríbhinn III a leasú, cuirfidh an Taiscí in iúl do na Páirtithe é. Tiocfaidh an leasú i bhfeidhm maidir leis na Páirtithe uile ar dháta a shonrófar sa chinneadh.’

                  Tá toirmeasc ar aicéiteaclór, ar charbasulfán, ar aispeist chrisitíle, ar fheintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), agus ar fhoirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, a úsáid san Aontas, toirmeasc a chuirtear leis an reachtaíocht a bhaineann leo sin faoi seach. Tá srian ar éitear deacabrómaidhéfheinile, agus ar aigéad sárfhluarochtánóch (PFOA), a shalainn agus a chomhdhúile PFOA‑ghaolmhara a úsáid, srian a chuirtear le Rialachán (AE) 2019/1021 maidir le truailleáin orgánacha mharthanacha
                     3
                  , ós rud go bhfuil an dá cheimiceán sin faoi réir Choinbhinsiún Stócólm maidir le Truailleáin Orgánacha Mharthanacha.

                  Baineann an togra seo leis an gcinneadh lena mbunaítear an seasamh atá le glacadh thar ceann an Aontais ag Comhdháil Pháirtithe Choinbhinsiún Rotterdam i dtaca le cinntí a mheastar a ghlacfar maidir le hIarscríbhinn III a leasú trí aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara a liostú inti.

               •Comhsheasmhacht le forálacha beartais atá sa réimse beartais cheana

                  Tá an togra comhleanúnach le cur chun feidhme Rialachán (AE) 649/2012, is é sin an Rialachán lena gcuirtear Coinbhinsiún Rotterdam chun feidhme san Aontas, agus comhlánaíonn sé an Rialachán sin. Tagann sé go hiomlán le cuspóir sin an Choinbhinsiúin, is é sin freagracht chomhroinnte agus iarrachtaí comhair a chur chun cinn i measc na bPáirtithe sa trádáil idirnáisiúnta i gceimiceáin ghuaiseacha áirithe, chun sláinte an duine agus an comhshaol a chosaint ar aon díobháil agus chun rannchuidiú ionas go n‑úsáidfear na ceimiceáin sin ar dhóigh a rachaidh chun fónaimh don chomhshaol.

               •Comhsheasmhacht le beartais eile de chuid an Aontais

                  Tá an togra comhleanúnach le Rialachán (CE) Uimh. 1107/2009, le Rialacháin (AE) Uimh. 528/2012 agus le Rialachán (CE) Uimh. 1907/2006 ós rud é nach gcuireann sé isteach ar aon chinneadh maidir le ceimiceáin a chur ar an margadh san Aontas Eorpach.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é Airteagal 218(9) CFAE an bunús dlí nós imeachta atá leis an gCinneadh ón gComhairle atá beartaithe, arb é an bunús iomchuí é le haghaidh gníomh lena sainítear seasamh an Aontais Eorpaigh i ndáil le comhaontú idirnáisiúnta, eadhon Coinbhinsiún Rotterdam sa chás seo.

                  Is é Airteagal 192 CFAE, mír 1, an bunús dlí substainteach, ós rud é gur cuspóir atá dírithe ar an comhshaol, den chuid is mó, atá leis na bearta a comhaontaíodh faoi Choinbhinsiún Rotterdam (i.e. sláinte an duine agus an comhshaol a chosaint trí rialú a dhéanamh ar an trádáil idirnáisiúnta i gceimiceáin agus lotnaidicídí guaiseacha áirithe).

                  Dá réir sin, ba cheart Airteagal 192(1) CFAE, i gcomhar le hAirteagal 218(9) CFAE, a bheith ina bhunús dlí don chinneadh atáthar a mholadh.

               •Coimhdeacht (i gcás inniúlacht neamheisiach)

                  Sláinte an duine agus an comhshaol a chosaint ar aon díobháil ó cheimiceáin ghuaiseacha áirithe agus rannchuidiú ionas go n‑úsáidfear na ceimiceáin sin ar dhóigh a rachaidh chun fónaimh don chomhshaol, is rud é sin atá ina ábhar imní ar fud an domhain, agus cuirtear Coinbhinsiún Rotterdam chun feidhme san Aontas le Rialachán (AE) Uimh. 649/2012. Ós rud é go bhfuil an tAontas ina Pháirtí sa Choinbhinsiún, is iomchuí don Aontas a bheith rannpháirteach sa chinnteoireacht ag Comhdháil na bPáirtithe.

               •Comhréireacht

                  Sláinte an duine agus an comhshaol a chosaint ar aon díobháil ó cheimiceáin ghuaiseacha áirithe agus rannchuidiú ionas go n‑úsáidfear na ceimiceáin sin ar dhóigh a rachaidh chun fónaimh don chomhshaol, is rud é sin atá ina ábhar imní ar fud an domhain agus teastaíonn iarracht dhomhanda ina leith. Mhol an Coiste Athbhreithnithe Ceimiceán don Choinbhinsiún go liostófaí aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g de chomhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara, in Iarscríbhinn III, ós rud é gur measadh na ceimiceáin a bheith i gcomhlíontacht leis na critéir i gcomhréir le hIarscríbhinn II a ghabhann leis an gCoinbhinsiún. Dá bhrí sin, is comhréireach tacú le liostú na gceimiceán siúd in Iarscríbhinn III a ghabhann leis an gCoinbhinsiún chun a áirithiú go ndéanfar gníomhaíocht iomchuí ar an leibhéal domhanda.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Comhairliúcháin leis na páirtithe leasmhara

                  Ní dhearnadh comhairliúchán córasach leis na páirtithe leasmhara ós rud é nach mbeidh aon iarmhairtí ann do pháirtithe leasmhara san Aontas Eorpach, ach amháin go mbeidh sé riachtanach cloí le rialacha áirithe agus na ceimiceáin sin á n‑allmhairiú. Mar sin féin, chuathas i gcomhairle le páirtithe leasmhara ar feadh an athbhreithnithe ar na fógraí maidir leis na ceimiceáin sin a rinne Coiste Athbhreithnithe Ceimiceán an Choinbhinsiúin agus tugadh aghaidh ar na barúlacha a nochtadh.

               •Measúnú tionchair

                  Ní dhearnadh aon mheasúnú tionchair ós rud é nach mbeidh aon tionchar ag na cinntí a bhféadfadh sé go nglacfaí iad faoin gCoinbhinsiún ar úsáid na gceimiceán siúd san Aontas Eorpach.

               •Oiriúnacht rialála agus simpliú

                  Is féidir go mbeidh tionchar beag ag an togra ar ghníomhaíocht tráchtála ós rud é nach mbaintear úsáid thráchtálach as na ceimiceáin san Aontas ach go bhfeadfadh sé go dtáirgfí le haghaidh onnmhairithe iad agus ós rud é, dá bhrí sin, nach dtugann an togra aon díolúine do mhicrifhiontair agus nach n‑áirítear ann aon rialacha speisialta le haghaidh fiontair bheaga agus mheánmhéide. Is féidir go mbeidh tionchar beag ag an togra ar iomaíochas earnála an Aontais nó ar an trádáil idir an tAontas agus tríú tíortha ós rud é nár mhór cloí le rialacha áirithe agus na ceimiceáin siúd á dtrádáil go hidirnáisiúnta.

               4.IMPLEACHTAÍ BUISÉADACHA

                  Níl aon impleachtaí buiséadacha ag an togra.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Ní mheastar go bhfuil gá le plean cur chun feidhme, le faireachán, le meastóireacht ná le tuairisciú.

               •Míniúchán mionsonraithe ar fhorálacha sonracha an togra

                  Tugann an togra sainordú don Choimisiún tacú, thar ceann an Aontais Eorpaigh, le liostú na substaintí aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara ag Comhdháil Pháirtithe Choinbhinsiún Rotterdam.

               2021/0100 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh ag Comhdháil na bPáirtithe a mhéid a bhaineann le leasuithe ar Iarscríbhinn III a ghabhann le Coinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 192(1) i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig Coinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta (‘an Coinbhinsiún’) i bhfeidhm an 24 Feabhra 2004 agus tugadh i gcrích é thar ceann an Aontais le Cinneadh (2006/730/CE) ón gComhairle
                  4
               .

               (2)Is le Rialachán (AE) Uimh. 649/2012 ó Pharlaimint na hEorpa agus ón gComhairle an 4 Iúil 2012 a chuirtear Coinbhinsiún Rotterdam chun feidhme san Aontas
                  5
               .

               (3)De bhun Airteagal 7 den Choinbhinsiún, is í Comhdháil na bPáirtithe a chinnfidh an liostófar ceimiceáin in Iarscríbhinn III.

               (4)Meastar go nglacfar cinntí, ag an deichiú cruinniú de Chomhdháil Pháirtithe Choinbhinsiún Rotterdam, maidir le tuilleadh ceimiceán a liostú in Iarscríbhinn III.

               (5)An seasamh a ghlacfar thar ceann an Aontais ag Comhdháil na bPáirtithe, is iomchuí é a shuíomh, óir beidh na cinntí a ghlacfar ina gceangal ar an Aontas.

               (6)Chun a áirithiú go bhfaighidh na tíortha allmhairiúcháin tairbhe na cosanta a thugann Coinbhinsiún Rotterdam agus ó tá na critéir ábhartha uile faoin gCoinbhinsiún comhlíonta, is gá agus is iomchuí tacú leis na moltaí ón gCoiste Athbhreithnithe Ceimiceán, coiste ar fochomhlacht é de chuid Choinbhinsiún Rotterdam, i dtaca le substaintí áirithe a áireamh in Iarscríbhinn III a ghabhann le Coinbhinsiún Rotterdam, eadhon aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara. Tá toirmeasc nó diansrian cheana ar úsáid na substaintí sin san Aontas agus tá a bhformhór faoi réir ceanglais onnmhairiúcháin a théann thar a gceanglaítear faoi Choinbhinsiún Rotterdam de bun Rialachán (AE) Uimh. 649/2012,

               TAR ÉIS AN CINNEADH SEO A GHLACADH:

               Airteagal 1

               Is é an seasamh atá le glacadh thar ceann an Aontais Eorpaigh ag an deichiú cruinniú de Chomhdháil Pháirtithe Choinbhinsiún Rotterdam go dtacóidh an tAontas le glacadh na leasuithe ar Iarscríbhinn III a ghabhann le Coinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta a mhéid a bhaineann leis na substaintí seo a leanas a áireamh – aicéiteaclór, carbasulfán, aispeist chrisitíle, éitear deacabrómaidhéfheinile, feintión (foirmlíochtaí toirte ultra‑ísle (ULV) ag 640 g comhábhar gníomhach/L nó os a chionn sin), foirmlíochtaí leachtacha (tiúchán ineiblithe agus tiúchán intuaslagtha) ina bhfuil déchlóiríd pharaquait ag 276 g/L nó os a chionn sin, atá comhfhreagrach le hian paraquait ag 200 g/L nó os a chionn sin, agus aigéad sárfhluarochtánóch (PFOA), a shalainn agus a chomhdhúile PFOA‑ghaolmhara.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh (2006/730/CE) ón gComhairle an 25 Meán Fómhair 2006 maidir le tabhairt i gcrích, thar ceann an Chomhphobail Eorpaigh, Choinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta (IO L 299, 28.10.2006, lch. 23).

                     (2)

                        Rialachán (AE) Uimh. 649/2012 ó Pharlaimint na hEorpa agus ón gComhairle an 4 Iúil 2012 maidir le ceimiceáin ghuaiseacha a onnmhairiú agus a allmhairiú (IO L 201, 27.7.2012, lch. 60).

                     (3)

                        Rialachán (AE) 2019/1021 ó Pharlaimint na hEorpa agus ón gComhairle an 20 Meitheamh 2019 maidir le truailleáin orgánacha mharthanacha (IO L 169, 25.6.2019, lch. 45).

                     (4)

                        Cinneadh (2006/730/CE) ón gComhairle an 25 Meán Fómhair 2006 maidir le tabhairt i gcrích, thar ceann an Chomhphobail Eorpaigh, Choinbhinsiún Rotterdam ar an Nós Imeachta i dtaobh Toiliú Feasach a chur in iúl roimh ré le haghaidh Ceimiceáin agus Lotnaidicídí Guaiseacha áirithe sa Trádáil Idirnáisiúnta (IO L 299, 28.10.2006, lch. 23).

                     (5)

                        Rialachán (AE) Uimh. 649/2012 ó Pharlaimint na hEorpa agus ón gComhairle an 4 Iúil 2012 maidir le ceimiceáin ghuaiseacha a onnmhairiú agus a allmhairiú (IO L 201, 27.7.2012, lch. 60).


               AN COIMISIÚN EORPACH
            An Bhruiséil,30.6.2021
            COM(2021) 352 final
            2021/0173(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais mar chuid den Choinbhinsiún maidir le Cosaint Mhuirthimpeallacht an Atlantaigh Thoir Thuaidh, i ndáil le seasamh á ghlacadh i dtaobh an Chinnidh maidir le dealú agus an Mholta maidir le bainistiú Limistéar Muirí faoi Chosaint Fheacht an Atlantaigh Thuaidh agus Thulán Grinnil Evlanov (NACES MPA)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais sa Choimisiún chun Muirthimpeallacht an Atlantaigh Thoir Thuaidh a chosaint i ndáil le Cinneadh a ghlacadh maidir le dealú agus Moladh maidir le bainistiú Limistéar Muirí faoi Chosaint Fheacht an Atlantaigh Thuaidh agus Thulán Grinnil Evlanov (NACES MPA) laistigh den Choinbhinsiún maidir le cosaint mhuirthimpeallacht an Atlantaigh Thoir Thuaidh (‘Coinbhinsiún OSPAR’).

               2.Comhthéacs an togra

               2.1.Coinbhinsiún OSPAR

               Tá sé d’aidhm ag Coinbhinsiún OSPAR limistéar muirí an Atlantaigh Thoir Thuaidh a chosaint ar na héifeachtaí díobhálacha atá ag gníomhaíochtaí an duine, chun sláinte an duine a chosaint, agus éiceachórais mhuirí a chaomhnú agus, nuair is indéanta, limistéir mhuirí a ndearnadh dochar dóibh a athshlánú. Tá 16 Pháirtí Chonarthacha aige: An Bheilg, an Danmhairg, an tAontas Eorpach
                  1
               , an Fhionlainn, an Fhrainc, an Ghearmáin, an Íoslainn, Éire, an Ísiltír, an Iorua, an Phortaingéil, an Spáinn, an tSualainn, an Ríocht Aontaithe, Lucsamburg agus an Eilvéis. Bhí an Coinbhinsiún ar oscailt lena shíniú ag Cruinniú Aireachta Choimisiúin Osló agus Pháras i bPáras an 22 Meán Fómhair 1992, agus tháinig sé i bhfeidhm an 25 Márta 1998.

               2.2.Coimisiún OSPAR

               Tá Coimisiún OSPAR (arna bhunú de réir Airteagal 10 den Choinbhinsiún) comhdhéanta d’ionadaithe de chuid gach ceann de na Páirtithe Conarthacha; tagann sé le chéile go tráthrialta agus ag aon am a éilítear sin de bharr imthosca speisialta. Áirítear leis na dualgais atá air maoirseacht a dhéanamh ar chur chun feidhme an Choinbhinsiúin agus athbhreithniú a dhéanamh ar bhail an limistéir mhuirí, ar éifeachtacht na mbeart arna nglacadh, ar na tosaíochtaí agus ar an ngá atá le haon bheart breise nó éagsúil.

               De réir Airteagal 20 den Choinbhinsiún, tá vóta amháin sa Choimisiún ag gach Páirtí Conarthach. Tá an tAontas i dteideal líon vótaí atá cothrom leis an líon Ballstát is Páirtithe Conarthacha don Choinbhinsiún. Ní fheidhmeoidh an tAontas a cheart vótála nuair a fheidhmeoidh na Ballstáit a gceart vótála féin, ná ní fheidhmeoidh na Ballstáit a gceart vótála nuair a fheidhmeoidh an tAontas a cheart vótála féin.

               De réir Airteagal 15(3) den Choinbhinsiún, glacfaidh an Coimisiún leasuithe ar an gCoinbhinsiún de réir vóta d’aon toil ag na Páirtithe Conarthacha.

               2.3.Na gníomhartha atá beartaithe ag Coimisiún OSPAR

               An 1 Deireadh Fómhair 2021 le linn na coda aireachta dá chruinniú bliantúil, glacfaidh Coimisiún OSPAR Cinneadh maidir le dealú mar aon le Moladh maidir le bainistiú NACES MPA (‘na gníomhartha atá beartaithe’).

               Leis an gCinneadh ó OSPAR atá beartaithe maidir le dealú, bunaítear NACES MPA trí chomhordanáidí geografacha (domhanleithead/domhanleithead) a theorainneacha a léiriú. Is é is aidhm do Mholadh OSPAR maidir le Bainistiú NACES MPA treoir a thabhairt do Pháirtithe Conarthacha OSPAR maidir le bearta a ghlacadh chun éanlaith mhara agus na héiceachórais a chosaint agus a chaomhnú lena n‑áirítear a mbithéagsúlacht agus na próisis lena dtacaítear leis na pobail sin i gcomhréir leis na cuspóirí caomhnaithe ginearálta agus sonracha a leagtar amach san Iarscríbhinn a ghabhann leis an Moladh seo.

               Tá na hanailísí eolaíocha tacaíochta a cuireadh i gcrích chun tábhacht an limistéir sin a shainaithint mar láithreán foráiste d’éanlaithe mara curtha i láthair i ndoiciméad cuimsitheach a foilsíodh i mí na Nollag 2020
                  2
               . Dá n‑ainmneofaí é, bheadh an MPA molta ar an MPA is mó i líonra OSPAR. Clúdaíonn sé beagnach 600 000 km² (achar atá ar mhéid na Fraince), agus bheadh sé ar an ochtú MPA arna ainmniú i dteannta a chéile sa limistéar lasmuigh den dlínse náisiúnta laistigh de limistéar muirí OSPAR.

               3.An seasamh atá le glacadh thar ceann an Aontais

               Aithníodh arís agus arís eile an gá atá le bithéagsúlacht agus éiceachórais na mara a chosaint, lena n‑áirítear sna limistéir mhuirí lasmuigh de dhlínse náisiúnta. Sna Conclúidí ón gComhairle maidir leis an Teachtaireacht ón gCoimisiún ‘Straitéis Bhithéagsúlachta an Aontais do 2030 – An dúlra a thabhairt ar ais inár saol’, a glacadh i mí Dheireadh Fómhair 2020, iarrtar uaillmhian mhór ag an 15ú Comhdháil de na Páirtithe sa Choinbhinsiún maidir leis an mBithéagsúlacht, agus fáiltítear roimh an gcuspóir maidir le híosmhéid 30 % de limistéar farraige an Aontais a chosaint, limistéar a bhfuil an tríú cuid de faoi chosaint dhocht, arb ionann é agus 10 % d’fharraige iomlán an Aontais. Cuireann siad i bhfios go láidir freisin gur cuspóir é sin atá le baint amach ag na Ballstáit le chéile agus aithníonn siad an géarghá atá le dlús a chur leis na hiarrachtaí chun bainistiú éifeachtach na limistéar uile atá faoi chosaint a áirithiú, chun cuspóirí agus bearta soiléire caomhnaithe a shainiú, a neartú agus chun faireachán iomchuí a dhéanamh orthu. Thairis sin, leagann siad béim ar a thábhachtaí atá sé sineirgí agus comhthairbhí a lorg le Comhaontuithe Comhshaoil Iltaobhacha a bhaineann leis an mbithéagsúlacht, amhail OSPAR, agus ar a thábhachtaí atá sé breithnithe agus cuspóirí bithéagsúlachta a chomhtháthú i bpróisis ábhartha idirnáisiúnta agus réigiúnacha. Sa chomhthéacs sin, deimhníonn siad go dtacaíonn an tAontas le comhaontú idirnáisiúnta uaillmhianach atá ceangailteach ó thaobh dlí a thabhairt i gcrích maidir le bithéagsúlacht mhuirí i limistéir lasmuigh den dlínse náisiúnta (BBNJ) faoi Choinbhinsiún na Náisiún Aontaithe maidir le Dlí na Farraige (UNCLOS) in 2021. Ar deireadh, athdhearbhaíonn siad tacaíocht an Aontais chun trí Limistéar Muirí faoi Chosaint a ainmniú san Aigéan Theas faoi chuimsiú an Choimisiúin um Chaomhnú Beo‑Acmhainní Muirí Antartacha.

               I bhfianaise chruinniú Aireachta OSPAR i mí Dheireadh Fómhair seo chugainn, tá gá le seasamh ón Aontas toisc gur téacs atá ceangailteach de réir dlí é Cinneadh OSPAR maidir le dealú, a ghlacfar in éineacht leis an Moladh maidir le bainistiú MPA. Fiú mura mbeadh an Moladh ceangailteach ó thaobh dlí de, moltar go gclúdódh seasamh an Aontais ‘na gníomhartha atá beartaithe’ mar go bhfuil dlúthbhaint acu lena chéile. Toisc go n‑éascóidh siad cur chun feidhme ghealltanais agus uaillmhianta idirnáisiúnta an Aontais agus go bhfeabhsóidh siad cosaint an chomhshaoil, tá sé beartaithe go dtacóidh an tAontas le glacadh an Chinnidh agus an Mholta.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist.

               4.1.2.Feidhm maidir leis an gcás seo

               Is comhlacht a bunaíodh le comhaontú, mar atá Coinbhinsiún OSPAR, é Coimisiún OSPAR.

               Is éard atá sa Chinneadh a iarrtar ar Choimisiún OSPAR a ghlacadh gníomh a bhfuil éifeachtaí dlíthiúla leis, toisc go bhfuil gach Cinneadh de chuid OSPAR ceangailteach ó thaobh dlí de ar na Páirtithe Conarthacha, de réir Choinbhinsiún OSPAR (Airteagal 13§2). Cé nach bhfuil na Moltaí ceangailteach ó thaobh dlí, sa chás seo, tá dlúthbhaint ag Moladh OSPAR maidir le Bainistiú MPA NACES le Cinneadh OSPAR maidir le dealú agus, dá bhrí sin, is iomchuí iad a chumhdach leis an seasamh céanna de chuid an Aontais.

               Leis na gníomhartha atá beartaithe ní fhorlíontar ná ní leasaítear creat institiúideach Choinbhinsiún OSPAR.

               Dá bhrí sin, is é Airteagal 218(9) CFAE an bunús dlí don nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Baineann príomhchuspóir agus príomhábhar an ghnímh atá beartaithe le cosaint an chomhshaoil

               Dá bhrí sin, is é Airteagal 192(1) CFAE bunús dlí an nós imeachta don chinneadh atáthar a mholadh.

               4.3.Conclúid

               Ba cheart Airteagal 192(1) CFAE, i gcomhar le hAirteagal 218(9) CFAE, a bheith mar bhunús dlí don chinneadh atáthar a mholadh.

               2021/0173 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais mar chuid den Choinbhinsiún maidir le Cosaint Mhuirthimpeallacht an Atlantaigh Thoir Thuaidh, i ndáil le seasamh á ghlacadh i dtaobh an Chinnidh maidir le dealú agus an Mholta maidir le bainistiú Limistéar Muirí faoi Chosaint Fheacht an Atlantaigh Thuaidh agus Thulán Grinnil Evlanov (NACES MPA)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 192(1) i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Coinbhinsiún maidir le cosaint mhuirthimpeallacht an Atlantaigh Thoir Thuaidh
                  3
                (‘an Coinbhinsiún’), a bhfuil an tAontas ina Pháirtí Conarthach ann, i bhfeidhm an 25 Márta 1998.

               (2)De bhun Airteagal 10(3) den Choinbhinsiún, féadfaidh an Coimisiún a bunaíodh le hAirteagal 10(1) den Choinbhinsiún (‘Coimisiún OSPAR’) Cinntí agus Moltaí a ghlacadh i gcomhréir le hAirteagal 13 den Choinbhinsiún.

               (3)Le linn an 24ú seisiún /cruinniú a bheidh aige ar an 1 Deireadh Fómhair 2021, glacfaidh Coimisiún OSPAR Cinneadh maidir le dealú agus Moladh maidir le bainistiú Limistéar Muirí faoi Chosaint Fheacht an Atlantaigh Thuaidh agus Thulán Grinnil Evlanov (“NACES MPA”).

               (4)Leis an gCinneadh atá beartaithe ó Choimisiún OSPAR, bunaítear NACES MPA trína theorainneacha a léiriú.

               (5)Is é is aidhm don Mholadh atá beartaithe ag Coimisiún OSPAR páirtithe conarthacha a threorú ina gcuid gníomhaíochtaí agus bearta a ghlacadh chun na cuspóirí caomhnaithe a leagtar amach san Iarscríbhinn a ghabhann leis an Moladh a bhaint amach.

               (6)Tá dlúthnasc ann idir an dá ghníomh atá beartaithe ag Coimisiún OSPAR agus, dá bhrí sin, is iomchuí iad a chumhdach leis an seasamh céanna ag an Aontas.

               (7)Is iomchuí an seasamh atá le glacadh thar ceann an Aontais i gCoimisiún OSPAR a leagan síos, ós rud é go mbeidh an Cinneadh ó Choinbhinsiún OSPAR ina cheangal ar an Aontas,

               TAR ÉIS AN CINNEADH SEO A GHLACADH:

               Airteagal 1

               Beidh an seasamh atá le glacadh thar ceann an Aontais sa 24ú seisiún/cruinniú de Choimisiún OSPAR chun tacú le glacadh an Chinnidh maidir le dealú agus an Mholta maidir le bainistiú Limistéar Muirí faoi Chosaint Fheacht an Atlantaigh Thuaidh agus Thulán Grinnil Evlanov (NACES MPA).

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh 98/249/CE ón gComhairle an 7 Deireadh Fómhair 1997 maidir le tabhairt i gcrích an Choinbhinsiúin maidir le cosaint mhuirthimpeallacht an Atlantaigh Thoir Thuaidh (IO L 104, 3.4.1998, lch. 1)

                     (2)

                  https://www.ospar.org/documents?v=43885

                     (3)

                        IO L 104, 3.4.1998, lch. 2.